NaiveNeuron/SloPal huggingface dataset:
Blanár, Juraj, podpredseda NR SR (2021-03-17):
Ďakujem. Týmto sme vyčerpali rozpravu, ktorú týmto uzatváram, a chcem sa spýtať, pán predkladateľ, máte ešte záujem o záverečné slovo? Nie je tomu tak. Pán spravodajca, máte záujem vystúpiť? Nie je tomu tak, takže prerušujem rokovanie o tomto bode. Vážené panie poslankyne, páni poslanci, budeme pokračovať rokovaním v prvom čítaní o návrhu poslancov Mariana Kotlebu, Rastislava Schlosára, Martina Beluského a Magdalény Sulanovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je pod tlačou 429 a pridelenie výborom je v rozhodnutí 438. Teraz poprosím pána poslanca Rastislava Schlosára, aby návrh ústavného zákona za predkladateľov predniesol. Nech sa páči, máte slovo. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského a Magdalény Sulanovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 429.)
J. Rydlo, poslanec: (2008-09-16):
Mohol by som s vami diskutovať na tému, prečo Bolonská univerzita dala Dubčekovi čestný doktorát. To by bola diskusia sine fine, bez konca. Ja nemám námietky proti tomu, aby táto snemovňa, keď sa tak rozhodne, prijala zákon, ktorý je tuná navrhovaný. Ja len chcem to, aby sa povedala aj druhá strana. Ja s vami súhlasím, že som tu nežil, tak o týchto veciach neviem. Ale dovoľte mi, aby som vám povedal, že som si Dubčeka celého preštudoval, preštudoval som si celý reformný proces roku 1968 a som si vedomý toho, čo v tom roku 1968 bolo možné a čo nebolo možné. Pochopiteľne, Dubček mohol v roku 1968 odstúpiť, bol by z neho martýr, tak ako sa hovorilo o prvom slovenskom prezidentovi. Keby bol odstúpil, bol by z neho martýr. Myslím si na túto otázku, že je po 40 rokoch ešte príliš zavčasu odpovedať. Ja si cením Dubčeka, však som býval neďaleko neho na Lermontovovej ulici. Ale musíme povedať toľko, že Dubček je nielen figúra tých rokov 1967, 1968, ale je aj figúra slovenského komunistického hnutia. A toto slovenské komunistické... (Prerušenie vystúpenia časomierou.)
Hrnčiar, Andrej, podpredseda NR SR (2019-06-27):
Pán poslanec Petrák.
P. Hrušovský, predseda NR SR: (2005-03-17):
Teraz poprosím pána poslanca, aby nás informoval o výsledku tajnej voľby podpredsedu NKÚ a voľby člena Rady pre vysielanie a retransmisiu. Nech sa páči, pán poslanec.
Krúpa, Juraj, poslanec NR SR (2022-02-25):
Vážený pán predsedajúci, vážené pani poslankyne, páni poslanci, predseda Národnej rady Slovenskej republiky rozhodnutím č. 935 z 25. februára 2022 pridelil návrh vlády na skrátené legislatívne konanie o vládnom návrhu zákona o niektorých opatreniach v súvislosti so situáciou na Ukrajine na prerokovanie Výboru Národnej rady Slovenskej republiky pre obranu a bezpečnosť s tým, že o výsledku prerokovania uvedeného návrhu bude informovať Národnú radu Slovenskej republiky. Výbor Národnej rady Slovenskej republiky pre obranu a bezpečnosť prerokoval návrh vlády na skrátené legislatívne konanie na svojej 63. schôdzi dňa 25. februára 2022 a prijal uznesenie č. 130, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona o niektorých opatreniach v súvislosti so situáciou na Ukrajine. Vážený pán predseda, prosím, otvorte rozpravu. Ďakujem.
Rajtár, Jozef, poslanec NR SR (2020-02-20):
Ďakujem. Ja si mimoriadne vážim policajtov, ale aj prokurátorov a sudcov, ktorí sú čestní a ktorí si dobre robia svoju prácu. A práve o to viac si ich vážim, že tu vládne mafia, pretože o to ťažšie to majú. Osobne poznám policajtov, ktorí naozaj riskujú vlastný život pri boji s organizovaným zločinom, a ich práca je nesmierne dôležitá. Nebývajú za to ohodnotení. U nás sú ohodnotení len vlastným dobrým pocitom, že robia správnu vec. Čo je to mafia? Neznamená, že každý člen mafie, to je organizovaný zločin, neznamená, že každý spácha trestný čin. Aj keď je lúpež v banke, nie každý fyzicky prerazí trezor a nakladá bankovky. Niekto robí iba šoféra dodávky. On iba nasadne do nejakej dodávky, odvezie z bodu A do bodu B a povie, ja som nič nespáchal. Čiže podobne je to aj v strane SMER. Každý, kto prispieva tým, čo páchajú megazločiny, je súčasťou takejto organizácie. Tak to, bohužiaľ, bohužiaľ, funguje. Aj členovia strany SMER by si to mali uvedomiť. A tí, čo majú čisté svedomie, by mali z tejto organizácie vystúpiť. Tak najlepšie deklarujú to, že nie sú s mafiou. A tie následky pre dôchodcov. Zastavila ma babička, ktorá takmer plakala. Ukazovala mi, že má iba suché rožky s trochou šalátu na obed, pretože obidvaja dôchodcovia, manžel aj manželka, za lieky zaplatia vyše 500 eur a za liečenie, ktoré manžel podstupuje. To je vaša sociálna vláda. Tento konkrétny príklad, takmer plakala a prosila ma, aby som jej príbeh niekde spomenul. A je to jeden príbeh za všetky. Jeden za všetky. Choďte do ulíc a pýtajte sa ľudí, pýtajte sa dôchodcov, ako žijú.
Hudacký, Ján, poslanec NR SR (2013-05-30):
Ďakujem pekne, pán predseda. Pán kolega Csicsai, len s vami môžem súhlasiť prakticky vo všetkom. Základ je, a to ste aj uviedli, a ste lepšie počúvali ako pán Sulík, toto je rámcový zákon. Čiže my vytvárame základné podmienky pre rodinné podnikanie, a teda aj pre rodinné farmy. Samozrejme, že do takéhoto zákona sa nedávajú žiadne podporné mechanizmy a podobne. Je pravda, že je treba čosi robiť s pôdou, čiže zákon o pôde. To sú následné kroky, ktoré je treba teda riešiť, ale, samozrejme, aj určité dotácie formou prístupu hlavne tých začínajúcich malých farmárov, rodinné farmy k strojom, k mechanizmom. To sú náročné veci. Obyčajne ten prístup k štartovaciemu kapitálu je obmedzený. My tu niektoré veci riešime okrajovo. Toto, čo sa dá prakticky riešiť v rámci toho, v tom základnom rámci, ale neriešime to komplexne, vzhľadom na to, že do jedného zákona sa to strčiť všetko nedá. Ale v každom prípade toto, čo ste zdôraznili, takisto rodinná farma nie je len o samotnej poľnohospodárskej produkcii, čo je veľmi dôležité, ale je o rozvoji vidieka, o zamestnanosti na vidieku, o nevyľudňovaní ľudí z vidieka. A toto je veľmi dôležité, my robíme komplexný program, komplexný systémový program na to, aby sme skutočne vytvárali zamestnanosť, aby sme vytvárali dobré podmienky pre ľudí žijúcich na vidieku. Okrem iného teda, pretože to je komplexný zákon, ten rámec je prakticky orientovaný na celé rodinné podnikanie, čiže aj živnosti, aj remeselné záležitosti, aj podniky, aj teda výrobná sféra. Ale toto, čo vy ste hovorili v súvislosti s poľnohospodárstvom, je veľmi dôležité. A tie rodinné farmy sa potom môžu integrovať do družstiev, ktoré môžu vytvárať podmienky pre spracovateľský priemysel, aby sa zvýšila pridaná hodnota poľnohospodárskej produkcie.
Dostál, Ondrej, poslanec NR SR (2021-05-11):
Ďakujem pánovi poslancovi Vetrákovi za faktickú poznámku a len by som doplnil, že to, že vlastne teraz novelizujeme v tomto bode príslušné ustanovenie o vylúčení náhrady (zaznievanie gongu) škody, je do veľkej miery dôsledkom toho, že sa o tom návrhu novely rokovalo v skrátenom legislatívnom konaní, čo, samozrejme, že bolo potrebné, ale, ale možno keby sme rokovali trochu pomalšie, a teda bol by aspoň niekoľkodenný rozostup medzi, medzi prvým a druhým čítaním, tak sme sa tomuto mohli vyhnúť, lebo by bol priestor pre to, aby sme aj toto ustanovenie rozdiskutovali, však o ňom už sme teda dosť dlho diskutovali, ja si pamätám tú diskusiu na ústavnoprávnom výbore. Toto bola jedna z vecí, ktorým sme sa venovali, a akceptovali sme, akceptovali sme ten výklad, že má to byť vykladané ústavne konformným spôsobom, teda, teda že sa nemení zásadné, zásadne doterajšie znenie zákona. A keby sme mali trošku viac času a trošku viac priestoru, tak možnože by sme takéto doplnenie urobili priamo počas druhého čítania, čiže len ďalší dôkaz toho, že pri tých skrátených legislatívnych konaniach môžu nastať problémy, a teda pokiaľ je to možné, treba sa im vyhýbať, a teda pokiaľ to možné nie je, tak treba sa snažiť, aby nejaký časový priestor bol vytvorený aj počas skráteného legislatívneho konania a aby takéto veci sa nestávali a bolo možné ich premyslieť a nemuseli sme potom spätne na ne reagovať, či už oprávnené subjekty podnetmi na Ústavný súd, alebo poslanci novelami.
Susko, Boris, poslanec NR SR (2013-03-20):
Ďakujem pekne. Najprv budeme hlasovať o pozmeňujúcich návrhoch uvedených v správe výboru. Pán predseda, dajte, prosím, hlasovať spoločne o pozmeňujúcich a doplňujúcich návrhoch č. 1, 3, 4, 5, 6 a 7 s odporúčaním gestorského výboru schváliť.
Šefčík, Marek, poslanec NR SR (2022-06-15):
Vážený pán predsedajúci, ďakujem za slovo. Vážené panie poslankyne, páni poslanci, vážení prítomní, v súlade s § 73 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona, je to tlač 1049. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby výbory prerokovali predmetný návrh zákona v druhom čítaní do 9. septembra 2022 a v gestorskom výbore do 12. septembra 2022. Pán predsedajúci, skončil som. Prosím, otvorte všeobecnú rozpravu.
Hrnčiar, Andrej, poslanec NR SR (2012-05-16):
Ďakujem všetkým kolegom za ich faktické poznámky. Mrzí ma, že som nedostal odpoveď na tie otázky, ktoré som, ktoré som sa opýtal v rozprave, že ako ste dospeli k tomuto číslu. Zrejme ani sami neviete. Čo sa týka pani poslankyne Nicholsonovej, ja rešpektujem, že podpísalo 960-tisíc ľudí tú petíciu, len keď to je tak vážny dôvod, ktorý ľudia chcú, aby sa znížil teda počet poslancov, potom nechápem, že prečo tých 960-tisíc ľudí nevolilo stranu Sloboda a Solidarita, keď ste to mali vo volebnom programe. (Potlesk.) Takže toto je prvá otázka. A to, akým prínosom budem pre túto Národnú radu, to naozaj neviem. A to nebudem posudzovať ja, ale to budú posudzovať voliči. A to, či to má nejaký vplyv na moje pôsobenie v meste Martin, tak to budú tiež posudzovať voliči a nebude to posudzovať nikto, kto sedí v tejto snemovni. Takže ja chcem byť aktívnym poslancom, preto som vystúpil aj v rozprave, a momentálne pracujem na troch návrhoch zákonov, ktoré budú čoskoro predložené, ale ktoré najprv prerokujeme so všetkými poslaneckými klubmi. Takže ja chcem pracovať, chcem byť aktívnym a stále si stojím za tým, že politika sa nedá robiť cez internet, cez blogy a cez sociálne siete. Politika by mala byť predovšetkým o kontakte s voličom. A ja sám ako primátor mesta môžem povedať, koľko z vás bolo pred voľbami v roku 2010, či kedy boli prvé parlamentné voľby, teda parlamentné voľby a kto sa ukázal za rok a pol napríklad v meste Martin? Nikto, takmer. (Potlesk.)
Pavlovičová, Svetlana, poslankyňa NR SR (2015-06-25):
Teraz dajte hlasovať o dvoch pozmeňujúcich návrhoch pána poslanca Mikloška spoločne.
Šimečka, Michal, podpredseda NR SR (2024-09-11):
Ďakujem veľmi pekne a otváram všeobecnú rozpravu. Nedostal som žiadnu písomnú prihlášku do rozpravy, a preto sa pýtam, či sa niekto chce prihlásiť ústne. Končím možnosť prihlásiť sa ústne a vyhlasujem všeobecnú rozpravu za skončenú. Chce sa ešte k nej vyjadriť navrhovateľ? Nie je tomu tak. Spravodajca? A pán navrhovateľ sa ešte chce vyjadriť. Či nie? Už k ďalšej. (Reakcia spravodajcu.) Áno, ešte pán spravodajca oznámi termín hlasovania. (Reakcia spravodajcu.) Hlasovať sa bude dnes o piatej hodine. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kirgizskou republikou o zamedzení dvojitého zdanenia v oblasti dani z príjmov a zabránení daňového úniku a vyhýbaniu sa daňovým povinnostiam. Je to tlač 277 a návrh vlády odôvodní minister financií Ladislav Kamenický. Nech sa páči. (Rokovanie v druhom čítaní o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kirgizskou republikou o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam , tlač 277.)
Jurzyca, Eugen, poslanec NR SR (2016-05-25):
Ďakujem pekne za slovo, pán predsedajúci, a za akceptáciu drobnej zmeny v prezentácii. Vážení prítomní, dovoľte, aby som odprezentoval návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Návrh predkladajú poslanci v zložení Jozef Rajtár, Jana Kiššová, Ľubomír Galko, Jozef Mihál, Eugen Jurzyca, Igor Matovič. Dovolím si premostiť z doterajšej diskusie na, na tému transparentnosť, a to konkrétne z bodu, v ktorom sme hovorili o pracovnej zdravotnej službe a jej zrušení v kategóriách I. a II., rozhovorom alebo úryvkom z rozhovoru, ktorý som mal s riaditeľom Transparency International v nedávnych dňoch, ktorý mi povedal, že Transparency International na povinnú zdravotnú, pracovnú zdravotnú službu dáva ročne 126 eur a stojí ju to niekoľko, deň práce, niekoľko hodín. Je to približne deň práce tých ľudí, ktorí pracujú na tomto štátnom projekte, a boli by radi, keby by mohli venovať tieto peniaze aj čas boju proti korupcii v zdravotníctve. Takže týmto som sa dostal neelegantne do témy transparentnosť. Ide o jednoduchý návrh zákona, ktorým sa navrhuje nová povinnosť pre povinné subjekty podľa zákona o slobodnom prístupe k informáciám, a to zverejňovanie všetkých poskytovaných informácií v zmysle zákona o slobode informácií. V rámci navrhovanej novely zákona sa upravuje samostatná povinnosť zverejňovať všetky informácie poskytované na základe zákona o slobode informácií, keďže nie každá poskytnutá informácia sa aj zverejňuje. Rozsah zverejňovaných informácií tvorí každá poskytnutá informácia povinného subjektu a táto povinnosť sa vzťahuje na všetky povinné osoby podľa § 2 zákona o slobode informácií. Informácie sa navrhuje zverejňovať predovšetkým na webovom sídle. Verím, že aspoň opoziční poslanci zahlasujú za túto zmenu. Je jednoduchá a v prípade, že existujú nejaké nápady na vylepšenie, tak nás potešia a v prípadnom druhom čítaní sa radi porozprávame o zmenách. Ďakujem pekne za pozornosť.
R. Madej, poslanec: (2005-12-06):
Pán poslanec Drgonec, ak myslíte pozmeňujúci návrh k Trestnému poriadku, ktorý som dal, pravdepodobne je to asi ten, tak chcem ubezpečiť, že prvýkrát ústavnoprávny výbor ho schválil. Druhýkrát neviem, pravdepodobne ste asi aj vy hlasovali za, 6 hlasov bolo za s tým, že potom pri gestorskom výbore ústavnoprávny výbor ho odporúča neschváliť. Ja pevne verím, že plénum tento pozmeňujúci návrh schváli. Ak ste hovorili o tom. K pánovi poslancovi Miššíkovi. Pán poslanec, ja si vás hlboko vážim, ale chcem vás poprosiť, ak hovoríte invektívy, tak vystúpte v prejave, aby sa dalo slušne v rámci rozpravy prihlásiť a diskutovať, lebo osobné diskretidačné veci, to mi pripadá ako ten váš manuál, ktorý dostáva SDKÚ, ktorý zaplatila vláda z peňazí daňových poplatníkov proti Smeru, a to džentlmeni naozaj nerobia. Môžete, ak ide o zákony, ktoré nie sú v rámci gescie ústavnoprávneho výboru, tak môžete pokračovať v štrajkovaní, v laxnom prístupe, to aspoň hovorí o zodpovednosti, akú má táto vládna koalícia k prerokúvaným návrhom zákonov. Ďakujem pekne. (Potlesk.)
Zmajkovičová, Renáta, podpredsedníčka NR SR (2013-09-19):
Ďalší v rozprave vystúpi pán poslanec Mikloško, nech sa páči.
P. Hrušovský, predseda NR SR: (2005-05-24):
(Hlasovanie.) 135 prítomných, 133 za, 2 nehlasovali. Návrh sme schválili. Otváram rozpravu v treťom čítaní o vládnom návrhu zákona o ochrane spotrebiteľa pri finančných službách na diaľku. Nikto z prítomných pánov poslancov sa do rozpravy nehlási, preto ju vyhlasujem za skončenú. Pristúpime k hlasovaniu o vládnom návrhu zákona ako o celku so schválenými pozmeňujúcimi návrhmi s odporúčaním gestorského výboru... B. Brestenská, poslankyňa: Schváliť ho.
Nemky, Martin, poslanec NR SR (2017-12-05):
Ďakujem za slovo, pán predsedajúci. Pani Rajtárová, už začnite hovoriť konečne k veci. Neplačte nám tu stále. Ja rozumiem, že ste vôbec neni chlap, keď dokážete potopiť svojho vlastného zamestnanca. Buďte chlap, postavte sa, povedzte, ako to bolo. Toto sú tie mafiánske praktiky. Vy ste tu tá mafia.
Pročko, Jozef, poslanec NR SR (2023-12-05):
Ďakujem veľmi pekne. No, naozaj ich to nezaujíma, lebo rozprávali pred chvíľočkou, že kde sú všetci, ale pozri sa, tu nevidím z SNS a Smerohlasu tiež nie je tu, nie je ich tu 79. Ale čo je veľmi dôležité, je to, že naozaj oni vidia, čo sa deje. Niektorí naozaj vidia, ako sa kšeftovalo, ako sa kšeftuje, oni vidia, čo sa deje, ako sa dosadzujú teraz ľudia a akí ľudia sa dosadzujú, ale sú ticho. Celé gro môjho vystúpenia bolo naozaj o tom apelovať aspoň trošičku na česť a morálku ľudí, ktorí vychovávajú svoje deti tým, že sa nemá kradnúť. A ja neverím, že aj pani poslankyne nové zo SMER-u vychovávajú svoje deti spôsobom, že vieš čo, no kľudne môžeš, môžeš ísť do politiky a budeš tam kradnúť. Nie, ja si myslím, že ich vychovávajú v tom, že budeš čestný, spravodlivý človek, ktorý nebude kradnúť. A teraz ja si neviem predstaviť, že človek, ktorý vychováva doma svoje deti k spravodlivosti, a vidia, vidia, títo ľudia vidia, čo sa deje. Vidia, čo robia, čo Fico robí. Ja si neviem predstaviť, ja si neviem predstaviť, ako môžu tu sedieť bez toho, že by nepociťovali aspoň trošičku, trošičku spoluúčasť na tom kšeftovaní. Ja netvrdím, že všetci kšeftujete. Ja netvrdím, že ste všetci kšeftári, ale tí hore, tí ktorí, ktorých podporujete, kradnú, naozaj kradnú a kradli, robili si tu kšefty. Veď tu urobil jeden, čo tu sedí, kšeftík za 15 miliónov, bol z toho obvinený, na, dostal, dostal 150-tisíc úplatok podľa Imreczeho a ten, a to všetko sa dalo urobiť za 28-tisíc. Vy toto nevidíte?
Mihál, Jozef, poslanec NR SR (2014-11-10):
Ako sme si práve vypočuli, firma Medical Group má na Belize sídlo na rovnakej adrese ako spoločnosť Penta. Kruh sa uzatvára a kocky zapadajú do stavebnice. Myslím si, že teraz je úplne jasné, čo sa vlastne v slovenskom zdravotníctve deje a kto slovenské zdravotníctvo rozkráda. Je to organizovaná zločinecká skupina. A tí, ktorí to nechcú vidieť, sa stávajú spolupáchateľmi, milí kolegovia. Toto je kauza Gorila 2.
M. Sabolová, poslankyňa: (2006-12-14):
Vážený pán minister zdravotníctva, interpelujem vás vo veci úpravy, resp. doplnenia všeobecne záväzného právneho predpisu nariadenia vlády č. 751/2004 o verejnej minimálnej sieti poskytovateľov zdravotnej starostlivosti. V tomto predpise chýba zaradenie mobilných hospicov, ktoré sú schválené v zákone o poskytovateľoch č. 578/2004 v § 7 ods. 1 písm. g), ktorý hovorí o tejto ambulantnej starostlivosti. Chcem sa vás opýtať, pán minister, kedy je možné očakávať doplnenie tohto nariadenia, aby poskytovatelia tejto ambulantnej starostlivosti nemali problémy s uzatváraním zmlúv so zdravotnými poisťovňami. Ďakujem veľmi pekne.
Glváč, Martin, podpredseda NR SR (2016-04-28):
Ďakujem, pán poslanec. Som rád, že sme dostáli literu zákona, že sme spoločne dodržali to, čo nám ukladá rokovací poriadok. Ďakujem veľmi pekne. Faktické poznámky pani poslankyňa Laššáková, uzatváram možnosť sa prihlásiť s faktickými poznámkami.
Laššáková, Jana, podpredsedníčka NR SR (2012-10-17):
Na vystúpenie pána poslanca s faktickými poznámkami pán poslanec Osuský a pán poslanec Petrák. Končím možnosť prihlásiť sa s faktickými poznámkami. Nech sa páči, pán poslanec Osuský.
Kovačócy, Marián, poslanec NR SR (2014-09-11):
Ďakujem. Prosím, pani predsedajúca, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Martinák, Ľuboš, poslanec NR SR (2012-12-18):
Pán predseda, v rozprave vystúpili dvaja poslanci. Z nich obaja poslanci, Marian Záhumenský a Martin Fecko, podali pozmeňujúce návrhy. Najskôr však budeme hlasovať o bodoch zo spoločnej správy. Pán predseda, dajte, prosím, hlasovať o bodoch spoločnej správy č. 1 až 4 a 7 až 11 spoločne, s návrhom gestorského výboru uvedené body schváliť.
Vaľová, Jana, poslankyňa NR SR (2020-03-24):
Ďakujem veľmi pekne. Tak naozaj sa vráťme na zem a povedzme si pravdu. Samozrejme, ak chceme lokalizovať ľudí, ktorí majú byť v karanténe a chceme lokalizovať ich pohyb a či dodržiavajú karanténu alebo prešli hranice, je to v poriadku. Ale ja sa pýtam, vláda podľa tohto zákona plánuje sledovať iba, neplánuje sledovať iba pohyb všetkých ľudí, ale aj ich činnosti a kontakty. Pretože podľa paragrafu, momentíček, lebo nie som právnik, ale mám to tu napísané, podľa § 63 ods. 1 je jasne napísané, že ide sledovať prevádzkové údaje, ako, že ide prevádzkovať, prevádzkovať; prevádzkové údaje, to znamená, kto s kým telefonuje, ako dlho telefonuje, s kým esemeskuje, maily, komunikáciu. Je to neprimeraný zásah do základných práv ľudí a celého obyvateľstva. A ja sa pýtam, naozaj, naozaj mi množstvo ľudí píše a právnikov, či to je, či to je normálne. Pretože to nie je normálne, čo má esemeska alebo čo má telefonát spoločné s koronavírusom? Ja nerozumiem, ako sa to prenesie. A to, že napríklad pán poslanec Šudík povie, že môžme sledovať, koho chceme, ako chceme, nech vláda sleduje. No čo to je za prístup k ľudským právam, čo je to za prístup k slobode? A ďalšiu vec poviem ešte. Ja som pred chvíľočkou bola medzi zamestnancami Národnej rady. Viete, ako tie dievčatá sa báli, keď sa dozvedeli, že tu môže byť niekto nakazený? Údajne, že je tu aj dáma, ktorá bola u gynekológa, ktorý má koronavírus. Ja sa pýtam, to nemali sme byť nejakým spôsobom otestovaní? Veď my ohrozujeme svoje rodiny, ohrozujeme tieto ženy a všetkých týchto zamestnancov v Národnej rade, celé Slovensko. Takže naozaj si myslím, že k tomu by Národná rada mala prijať nejaké opatrenia, a myslím si, že by to, mali by to byť opatrenia, čo sa týka možno nejakých možno testov, ale nie sledovania ľudí. Lebo s kým si budem telefonovať alebo písať, nákazu žiadnu neodstráni. Ďakujem.
Šeliga, Juraj, podpredseda NR SR (2020-09-22):
Pán poslane Stančík.
Pellegrini, Peter, predseda NR SR (2015-06-26):
Prezentujme sa a hlasujme o pridelení návrhu tohto zákona výborom, určení gestorského výboru, ako aj o určení lehôt. (Hlasovanie.) Prítomných 131 poslancov, za hlasovalo 128, zdržali sa 3 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. V prípade, ak sa pán spravodajca pomýlil a uviedol rok 2014, samozrejme myslel rok 2015. Ďalej budeme hlasovať v treťom čítaní o návrhu uznesenia k bodu 87 programu, je to návrh na vyslovenie súhlasu Národnej rady s pristúpením Slovenskej republiky k Dohovoru o kazetovej munícii, tlač 1505. Poprosím pána poslanca Čepáka, aby uviedol hlasovanie. (Hlasovanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o kazetovej munícii , tlač 1505.)
P. Hrušovský, podpredseda NR SR: (2002-04-05):
(Hlasovanie.) 112 prítomných, 61 za, 18 proti, 29 sa zdržalo, 4 nehlasovali. Návrh sme schválili. Ďalší návrh.
Gibalová, Monika, poslankyňa NR SR (2013-09-03):
Pán predseda, prosím, dajte hlasovať o postúpení návrhu zákona do druhého čítania.
Hrušovský, Pavol, predseda NR SR (2011-12-21):
Pán poslanec Viskupič.
Matej, Ondrej, poslanec NR SR (2011-10-18):
Ďakujem pekne za slovo. Ja len chcem uviesť dve veci na pravú mieru. Pán kolega Počiatek, viete, v čom je medzi nami zásadný rozdiel? SDKÚ – DS nespochybňovala, že tu bola kríza v rokoch 2008 – 2009 a že nespôsobila deficit, ale hovorila o tom, že ste na tú krízu dostatočne rýchle nereagovali, a hlavne na strane výdavkov ste nič nerobili a nerobili ste to ani v predstihu, keď boli signály, že kríza prichádza, nerobili ste to ani počas krízy a neurobili ste to tak, ani keď kríza odchádzala. A práve my predkladáme zákony teraz, keď je len predpoklad a sú signály, áno, že ideme a čelíme ďalšej vlne, vlne recesie. A ešte môžem, jednu poznámku uvediem na pravú mieru. SDKÚ – DS nikdy nekritizovala euroval ako taký, my sme kritizovali a povedali sme, že Grécku pôžičku nedáme a sme ju nedali. A bolo to správne rozhodnutie, my sme ale kritizovali, že euroval 1 sa dal vyrokovať, vy ste o ňom vtedy rokovali, sa dal, podmienky vyrokovať lepšie, a to sa nám aj podarilo. To je medzi nami diametrálne odlišný rozdiel. Ďakujem.
Grendel, Gábor, poslanec NR SR (2024-01-09):
Ďakujem pekne... (Reakcia z pléna. Smiech.) Ďakujem pekne za slovo, pán predseda. Pán poslanec Bužo, doplním tú mozaiku, ktorú si tu vyskladal. Nie tak dávno boli politici SMER-u najväčší bojovníci proti korupcii. Keď vietnamská tajná služba v roku 2017 uniesla z Berlína svojho občana, ktorý bol na úteku a v Nemecku žiadal o azyl, politici SMER-u ochotne požičali vládny špeciál, aby tohto uneseného Vietnamca mohla vietnamská tajná služba vyniesť zo schengenského priestoru a dopraviť ho do Vietnamu. Tam tohto podnikateľa postavili pred súd a vietnamský súd ho za korupciu odsúdil. Keď neskôr vyšlo najavo, že do únosu bola zapletená aj slovenská vládna letka pod vedením vtedajšieho ministra vnútra Roberta Kaliňáka, politici SMER-u najprv všetko popierali a keď to nepomohlo, začali obhajovať únos Vietnamca a zapožičanie nášho vládneho špeciálu argumentom, že Robert Kaliňák o ničom nevedel a aj tak išlo o skorumpovaného podnikateľa, takže je to v poriadku. Hádajte, aký trest dostal unesený vietnamský podnikateľ za korupciu. (Reakcia z pléna . ) Doživotie. To je humanizmus, však, pán minister spravodlivosti! To je primeraný trest za korupciu! Keď sa to týkalo neznámeho Vietnamca, bolo vám to všetkým jedno, že len a len vďaka vám sa ho podarilo prepašovať mimo schengenský priestor, že len a len vďaka vám strávi zvyšok života tento človek vo väznici. Vtedy ste na to boli v SMER-e hrdí. Vtedy vám to neprekážalo. Vtedy ste boli najväčší bojovníci proti korupcii. Vo Vietname. (Potlesk.)
Figeľ, Ján, podpredseda NR SR (2014-02-07):
Ďakujem pekne. Prerušujem rokovanie o tomto bode programu. Teraz budeme pokračovať prvým čítaním o návrhu poslanca Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov. Tento návrh zákona má tlač 839 a návrh na jeho pridelenie na prerokovanie do výborov je v rozhodnutí č. 838. Nech sa páči, pán poslanec Martin Fecko, môžete uviesť návrh. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 839.)
Laurenčík, Milan, podpredseda NR SR (2021-06-17):
Páni poslanci, nejdeme to, nejdeme to čítať (reakcia z pléna), nejdeme to čítať znova, lebo to nestihnete do devätnástej. Dáme faktické poznámky a poprosím ústavnoprávny výbor, aby nám vyložil, či toto prečítanie pozmeňujúceho návrhu bolo v súlade s rokovacím poriadkom. Ak nám to potvrdí, aj tak už dneska hlasovanie, teda zajtra hlasovanie nestihneme, pretože nestihneme to celé prerokovať, ešte bude ústna rozprava. A keď nám to ústavnoprávny výbor potvrdí, tak budeme považovať tento pozmeňovací návrh za prečítaný. Ďakujem veľmi pekne. To len do budúcna chcem upozorniť aj ostatných pánov poslancov. Na vaše vystúpenie evidujem dve faktické poznámky. Uzatváram možnosť prihlásiť sa. Ako prvý pán poslanec Martin Beluský. Nech sa páči.
Pčolinský, Peter, podpredseda NR SR (2022-11-09):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Vyhlasujem teda rozpravu za skončenú. Chce zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. Teraz bude nasledovať rokovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov, s ktorými sa menia a dopĺňajú niektoré zákony. Návrh vlády je pod tlačou 1284. Prosím ministra spravodlivosti Slovenskej republiky Viliama Karasa, aby návrh vlády odôvodnil. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony , tlač 1284.)
Žitňanská, Lucia, poslankyňa NR SR (2013-05-29):
Poprosím, pán predseda, dajte hlasovať o pozmeňujúcom návrhu pána poslanca Poliačika.
Zmajkovičová, Renáta, podpredsedníčka NR SR (2013-07-01):
Pán spravodajca, záverečné slovo? (Reakcia spravodajcu.) Nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslankyne Národnej rady Slovenskej republiky Heleny Mezenskej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z. Návrh zákona má parlamentnú tlač 584, návrh na jeho pridelenie na prerokovanie výborom je v rozhodnutí č. 561. Dávam slovo poslankyni Helene Mezenskej, aby návrh zákona uviedla.
Kollár, Boris, predseda NR SR (2022-06-15):
Ja som ju už ukončil. Takže len prosím vás pekne, ešte raz pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru. Hlasujeme ako o celku teraz.
Bugár, Béla, podpredseda NR SR (2011-09-13):
Pán poslanec Paška.
Poliačik, Martin, poslanec NR SR (2014-10-14):
Ďakujem, pán predseda. Ako človek, ktorý vzišiel z prostredia vzdelávacích mimovládiek, a mal som teda pomerne bohaté skúsenosti so spoluprácou s organizáciou Juventy, musím povedať, že som pobúrený posledným krokom pána ministra školstva a bol by som rád, ak by Národná rada zaviazala ministra školstva, aby predložil parlamentu správu o dôvodoch odvolania z Juventy Viliama Michaloviča a taktiež o personálnych prednostiach dočasne vymenovaného Jána Hrubého, ktorý ho na mieste riaditeľa Juventy nahradil. Podľa mňa Juventa bola jedna z mála dobre fungujúcich organizácií pod gesciou ministerstva školstva a je nepekné, že minister, ktorý celkom dobre začal, si musí šramotiť povesť takýmto krokom, ak nie je vysvetlený. Ďakujem.
Blanár, Juraj, podpredseda NR SR (2021-02-04):
Ďakujem. Pán spravodajca, máte záujem vystúpiť? Ďakujem obom. Vyhlasujem dvojminútovú prestávku, 18.20 budeme hlasovať o oboch prerokovaných návrhoch. Prerušujem rokovanie. (Prestávka.) (Po prestávke.)
Hort, Milan, podpredseda NR SR (2010-10-20):
No to bolo záverečné vystúpenie spravodajcu s tým, že vyhlasujem nielen rozpravu za skončenú, ale aj prerušujem rokovanie o tomto bode programu. Budeme hlasovať, tak ako sme sa nielen dohodli na grémiu, ale aj ako sa to schválilo tu v pléne, o pol dvanástej. Teraz vyhlasujem 3-minútovú prestávku, ďalší bod už začínať nebudeme, až po hlasovaní. A poprosím všetkých, ktorí sa nachádzajú v priestoroch parlamentu a majú záujem zúčastniť sa hlasovania, aby sa dostavili do rokovacej sály. Hlasovať budeme o 11.30 hodine. (Prestávka.) (Po prestávke.)
Laššáková, Jana, podpredsedníčka NR SR (2014-02-06):
Pán poslanec Blaha, nech sa páči.
Mikloš, Ivan, podpredseda vlády a minister financií SR (2010-09-09):
Ďakujem pekne. Vážený pán predseda, vážené panie poslankyne, vážení páni poslanci, návrh zákona, ktorým sa dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov, sa predkladá ako iniciatívny návrh v nadväznosti na opatrenia vlády Slovenskej republiky prijaté v oblasti riešenia situácie vzniknutej povodňami na území Slovenskej republiky. Materiál reaguje na skutočnosť, že na finančné krytie zabezpečovacích a záchranných prác pri odstraňovaní dôsledkov povodní na území Slovenska je potrebné získať ďalšie finančné zdroje do štátneho rozpočtu. Preto sa prostredníctvom doplnenia zákona o hazardných hrách navrhuje, aby národná lotériová spoločnosť, ktorou je TIPOS, akciová spoločnosť, uhradila do štátneho rozpočtu mimoriadny odvod vo výške 40 mil. eur, pričom príjmom z tohto odvodu sa zabezpečí vykonávanie opatrení súvisiacich s povodňami, ako aj opatrení na zabezpečenie základných životných potrieb obyvateľov v oblastiach postihnutých povodňami. Paralelné doplnenie zákona o dani z príjmov súvisí s novelizáciou zákona o hazardných hrách a upravuje spôsob zahrnutia tohto odvodu ako nákladu do základu dane z príjmov pre prípad, že by sa úhrada tohto odvodu stanovila po častiach, pričom úhrada niektorej časti by presiahla zdaňovacie obdobie roka 2010. Navrhované riešenie je výhodné v tom, že rieši finančné krytie zabezpečovacích a záchranných prác v súvislosti s povodňami tak, aby nedošlo k ďalšiemu zvyšovaniu deficitu štátneho rozpočtu. Ďakujem za pozornosť.
Blanár, Juraj, podpredseda NR SR (2022-10-26):
Vyhlasujem rozpravu za uzavretú. Nepredpokladám, že pán navrhovateľ by mal záujem o záverečné slovo, keďže vysvetlil všetko. Žiada záverečné slovo pán spravodajca? Takže termín hlasovania bude zajtra o jedenástej hodine. Pán spravodajca potvrdzuje. Áno. Prerušujem rokovanie o tomto bode programu. Vážené pani poslankyne, páni poslanci, keďže sa pozerám na ďalšie návrhy zákonov podľa schváleného programu a opticky nevidím v rokovacej sále predkladateľov alebo navrhovateľov týchto zákonov, vyhlasujem päťminútovú prestávku, aby som si overil, že kto je prítomný a kto je prípadne ešte na ceste, aby sme boli efektívni a mohli rokovať ďalej. Takže päťminútová prestávka. (Prestávka.)
Jurinová, Erika, podpredsedníčka NR SR (2014-11-09):
Pán Martvoň, potom, po faktických poznámkach. Pán poslanec Hlina, nech sa páči.
Bublavý, Dušan, poslanec NR SR (2017-12-05):
No, pán poslanec Matovič, videli sme, je to ťažké na teba reagovať. Teraz neviem, či si na priepustke, alebo si opäť ušiel. Musím ti pripomenúť, čo ťa poznám, aké chyby si ty urobil v politike. - Úplatok 20 mil., čo ti dávali, aby padla vláda Ivety Radičovej. Ja teraz neviem, ty si sám hovoril o tom, ale vláda padla. Vzal si tých 20 mil.? Lebo vláda naozaj padla. - Nahrávanie kolegu Procházku, potenciálneho kolegu, s ktorým si mohol možno vládnuť. Aby si ho mohol vydierať? Hmm. - Strana OĽANO, dostávate finančné zdroje, s ktorými hospodáriš ty. No to je krásny biznis. - Ty si, Igor, prepísal firmu na bieleho koňa. Žiaľ, znova fakt. - Zorganizoval si volebný podvod. Zneužil si pána Dr. Alana Suchánka, ktorý dostal Biela vrana ohodnotenie, ktoré mu bola vzaté, a celá tá plejáda ľudí, ktorí stáli za tým, čo mu ju udelili, sa sami vzdali. Ty si zničil ešte aj tú radu, ktorá dávala Bielu vranu. - Obvinil si bez dôkazu Roberta Fica, že 600-700 mil. má na Belize. V živote tam predseda vlády nebol. A sám to dobre vieš. Ale opäť to je tvoja rétorika. - Zneužíval si svoju matku na podvode, uhm, to je opäť tvoj vzor, ako sa máme všetci tak správať. Pokiaľ bude v čele opozície taký človek ako Igor Matovič, ktorý je duševne ochudobnený, psychicky nevyvážený, zákerný, nevypočítateľný, naozaj nekonštruktívny, je neakceptovateľný pre kohokoľvek, pre opozíciu alebo aj koalíciu. Ktože by mohol s tebou vládnuť, kedy by mohla byť vláda, kde by si bol ty? Ty máš DNA hašterenie, primitívne, naozaj, Igor, môžeš sa hanbiť... (Prerušenie vystúpenia časomerom.)
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 130 poslancov, proti 1 poslanec, zdržal sa 1 poslanec. Konštatujem, že sme schválili vládny návrh novely zákona č. 215/2006 Z. z. o odškodňovaní osôb poškodených násilnými trestnými činmi. Ďakujem spravodajcovi za spoluprácu. Teraz budeme ďalej hlasovať v druhom čítaní o vládnom návrhu zákona, ktorým sa mení a dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a o zmene a doplnení zákona Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov , tlač 474. Spoločným spravodajcom je predseda výboru pre ľudské práva, národnosti a postavenie žien, pán poslanec László Nagy, má slovo.
Fico, Robert, poslanec NR SR (2022-12-13):
Pán predseda, ja iba chcem využiť dve minúty na stanovisko klubu. Ďakujem pekne.
Fecko, Martin, poslanec NR SR (2015-06-18):
Ďakujem pekne. Pán kolega, ja zareagujem na asi tri veci. Po prvé. Dobre si spomenul, že pôda je tá, ktorá nás živí. A ja to doplním tým, že pôda je neobnoviteľný zdroj, ktorý neurobíme v skúmavke, a keď tú pôdu stratíme, tak skončíme aj s potravinami, so všetkým možným ako s výživou. Ďalej, spomínal si, že investor si niekedy vyberá aj exteriér, kde bude umiestnený, ako vlastne bude mať aké pozadie vo svojej fabrike alebo toho svojho podniku, ktorý umiestni. A ja sa pýtam, ako sa tak propagujeme vo svete, ako ten investor vie, že nejaké Slovensko existuje, a nepomýli si nás so Slovinskom, resp. s inými krajinami. A by som apeloval potom na pána ministra, pretože on sedí vo vláde, aby sa prakticky tá propagácia cez naše veľvyslanectvá a zastupiteľstvá, ktoré máme v rôznych krajinách, trošku zlepšila, pretože bol som na niektorých veľvyslanectvách a musím povedať, že mali tam 5 malých brožúr o Slovensku. Nič viacej, nič menej tam nemali. Keď takto si predstavujeme propagáciu, aby sme nejakých investorov prilákali, tak to je asi o ničom. Myslím, že na propagáciu Slovenska išlo v rozpočte na tento rok 58 mil., keď si dobre pamätám. Chcel by som vidieť, ako to bolo využité. Ja som to spomínal pánovi ministrovi zahraničných vecí pánovi Lajčákovi, aby na to prihliadol, tak dúfam, že aj vy, pán minister, budete na neho takto nejako apelovať. Čiže je to o tom, aby o nás svet vedel. Niektorí si Slovensko ešte mýlia s Českou republikou, so Slovinskom, so všetkými možnými krajinami. A ešte jedna vec, tá hrozba možných reštitučných nárokov, čo aj teba, pán kolega, trošku udivila. Ja by som to dal vtedy, keby ešte bol nejaký termín otvorený, reštitučný, s tým dokedy sa môže niekto prihlásiť. To je to riziko, že niekto bude o to žiadať, že tam to padne. Ale tu už termíny nie sú, už máme ukončený stav. Takže iba vieme, čo to... (Prerušenie vystúpenia časomerom.)
Horváthová, Eva, poslankyňa NR SR (2021-06-22):
Pán predsedajúci, môžeme pristúpiť k hlasovaniu o bodoch zo spoločnej správy, o bode 1 a 24, 26 až 34 s návrhom gestorského výboru schváliť.
Rošková, Ľubica, poslankyňa NR SR (2012-12-05):
V rozprave vystúpil najskôr pán poslanec Beblavý, podal jeden pozmeňujúci návrh. Prosím, pán predseda, dajte hlasovať spoločne o oboch návrhoch pána poslanca Beblavého.
Laššáková, Jana, podpredsedníčka NR SR (2012-07-02):
Ďakujem, pán spravodajca. Chcem vás len informovať, že spravodajca vystúpil v rozprave ako spravodajca a nie je možné naňho reagovať faktickými poznámkami. Prerušujem rokovanie o tomto bode programu a nasledujúcim bodom programu je prvé čítanie o návrhu poslancov Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí, alebo ktorým sa v priebehu dvoch rokoch opakovane narodili dvojčatá, a ktorým sa menia ďalšie zákony v znení neskorších predpisov . Návrh zákona má parlamentnú tlač 94, návrh na jeho pridelenie výborom, na prerokovanie výborov je v rozhodnutí č. 80. Teraz dávam slovo poslancovi Ľudovítovi Kaníkovi, aby návrh zákona uviedol. Nech sa páči, pán predkladateľ.
S. Janiš, poslanec: (2009-12-02):
Keď sme v roku 2004 prijali ústavný zákon, úprimne vám poviem, nepamätám sa, prečo sme vypustili majetkové priznania obcí a miest z ich zverejňovania na verejnosti. Nebolo to dobré rozhodnutie. Ale ak to nebolo dobré rozhodnutie, tak vždy máme tú šancu sa k nemu vrátiť a ho vylepšiť. Samosprávy takto zostali tak mimo pozornosti verejnosti. A primátori, starostovia a zastupiteľstvá, ktoré rozhodujú o miliardách korún, pretože rozpočty obcí a majetok obcí sa takto hlavne po decentralizácii aj finančne zväčšil, narábajú s väčšími peniazmi, majú aj väčšie zodpovednosti. A tak sa bežne stáva, keď máte 31-členné zastupiteľstvo, keď príde 25 ľudí na zastupiteľstvo, že v pohode 13 ľudí rozhoduje o stovkách miliónov v korunách. Podľa dnes platného ústavného zákona odovzdané majetkové priznania starostov, primátorov a poslancov zastupiteľstiev zostávajú neverejné. A bežná prax je taká, že sa odovzdajú, zamknú sa v trezoroch. Zastupiteľstvo vytvorí zo zákona komisiu, ktorá ich pozrie, či spĺňajú náležitosti. Zamknú sa v trezoroch a skončilo to. Nie je dnes žiadny dôvod, aby to takto fungovalo ďalej, nie je dôvod, aby majetkové priznania starostov, primátorov a poslancov zostali neverejné. Táto novela je veľmi jednoduchá a ukladá povinnosť zverejňovať majetkové priznania aj obciam a mestám tým istým spôsobom, ako sa zverejňujú majetkové priznania nás, poslancov, ministrov, funkcionárov vysokých škôl, poslancov VÚC-ky, predsedu VÚC-ky a ďalších verejných funkcionárov. Túto novelu, ktorá sprehľadňuje majetok verejných funkcionárov, považujeme za jeden z účinných nástrojov boja proti korupcii. Ďakujem, pani podpredsedníčka. Ďakujem.
Dostál, Ondrej, poslanec NR SR (2024-04-23):
Pani poslankyňa Števulová, ďakujem za to pripomenutie, že tu máme aj Ústavný súd. A áno teda, je pravdepodobné, že predtým, ako by sa tento zákon dostal na Súdny dvor Európskej únie, tak by sa ním zaoberal Ústavný súd a pravdepodobne by o ňom veľmi rýchlo rozhodol. Tuto je naozaj až zvláštne, ako je tá situácia jasná, lebo to, že opozícia tvrdí, že nejaký vládny návrh zákona je v rozpore s ústavou alebo v rozpore s európskym právom, to sa stáva pomerne často. Aj keď sme sa rozprávali o tej novele Trestného zákona, o tom mafiánskom balíčku, tak tiež sme upozorňovali, že to môže byť v rozpore s ústavou, koalícia hovorila nie, je to v poriadku, a tam to bolo také, že nevieme doteraz, ako to dopadne, nevieme, ako rozhodne Ústavný súd, nikto z nás nemá krištáľovú guľu, my máme argumenty, dali sme podanie ako skupiny poslancov, dala podanie pani prezidentka, koalícia sa, koalícia sa bude obhajovať, že je to, že je to v poriadku a môže to dopadnúť aj tak, aj tak. Ale tuto pri tomto zákone máme rozhodnutie Súdneho dvora Európskej únie, že takáto právna úprava je v rozpore s právom Európskej únie. Je to tam jasne napísané, čierne na bielom. A ten návrh, s ktorým prichádzajú poslanci SNS, je veľmi podobný tomu maďarskému protimimovládkového zákonu, ktorý už bol zrušený. Takže mňa by teda zaujímalo, a teda dúfam, že sa k tomu predkladatelia nejako, nejako vyjadria, že či si uvedomujú, že navrhujú a chcú presadiť zákon, ktorý je v rozpore s právom Európskej únie. A nie na základe toho, že im to hovoríme my, ale na základe toho, že to už povedal Súdny dvor Európskej únie.
Kremský, Peter, poslanec NR SR (2023-05-03):
Pán predseda, dajte, prosím, hlasovať o bodoch 2 a 7 spoločne s odporúčaním schváliť.
Zmajkovičová, Renáta, podpredsedníčka NR SR (2014-03-26):
Ďakujem, pán spravodajca, otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak, ukončím prihlásiť sa do rozpravy ústne a vyhlasujem všeobecnú rozpravu za skončenú. Pán navrhovateľ nechce ešte vystúpiť a pán spravodajca, predpokladám, že tiež nie. Prerušujem rokovanie o tomto bode programu. V rokovaní pokračujeme prvým čítaním o návrhu poslanca Daniela Lipšica na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov. Návrh zákona je uverejnený ako tlač 911. Návrh na jeho pridelenie na prerokovanie výborom je v rozhodnutí číslo 939. Dáme slovo poslancovi Danielovi Lipšicovi, aby návrh zákona uviedol. Nech sa páči, pán poslanec. (Rokovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , tlač 911.)
Drobný, Stanislav, poslanec NR SR (2019-05-16):
Ďakujem za slovo. Vážený pán predsedajúci, vážené kolegyne, vážení kolegovia, veľmi často počúvame, ako sa Slovensku darí a ako sa jeho obyvateľom dobre žije. Vláda rovnako ako mainstreamové médiá sa však často vyhýbajú komentovať ukazovatele, ktoré ukazujú niečo iné. Jedným z veľmi nepriaznivých ukazovateľov sú exekúcie. Iste je veľa exekúcií, ktoré si občan spôsobil sám svojím štýlom života. Avšak je tu aj veľký podiel viny systému, keďže v posledných rokoch riešime na Slovensku takmer milión fyzických osôb v exekúcii. Je to alarmujúce číslo a to číslo zákonite nemôžu tvoriť len osobné chyby jednotlivcov. Veď tu ide o 18 % mieru exekvovaných v Slovenskej republike a to číslo by bolo ešte vyššie, ak by sme ho počítali len z dospelých obyvateľov. To znamená, že jeden zo šiestich ľudí, ktorých denne stretávame má alebo v nedávnej dobe mal niečo dočinenia s exekúciou. V niektorom regióne je ich viac, inde menej, ale aj tak je to celkovo katastrofa. Vysoko hodnotím všetky snahy riešiť túto problematiku, nech už prebehli na úrovni vlády alebo tu v parlamente. Stále je ale čo zlepšovať. Problematika exekúcií má rovnako ľudský, ako aj ekonomický rozmer. Ak má Slovensko prosperovať, tak potrebuje mať spokojných občanov, ľudí aktívne a efektívne ekonomicky činných. Občan, ktorý žije v absolútnej chudobe ubitý existenčnými starosťami, ten sa nemôže plne angažovať ako tvorca hodnôt, pretože mnoho z jeho potenciálu pohltí každodenný boj o základné prežitie. Plne si uvedomujem, že v exekúciách sú dve strany mince. Je tu dlžník a je tu veriteľ. Pritom ten veriteľ nemusí byť len nejaký úžerník, ale rovnako ním môže byť občan – podnikateľ, ktorého nezaplatenie faktúry dostalo do druhotnej platobnej neschopnosti. Predkladaný návrh rieši malú časť tejto širokej problematiky. Prijatie tohto návrhu nemôže byť na škodu ani jednej strany. Ak sú splnené podmienky na zastavenie exekúcie, tak s tým netreba otáľať, nech sa pred tým exekvovaný občan môže čo najskôr vrátiť k normálnemu životu, a to nielen v záujme svojom, ale aj v záujme spoločnosti. Ďakujem za pozornosť.
Blanár Juraj, podpredseda NR SR (2022-03-15):
Pán kolega poslanec Schlosár, poprosím vás, prekryte si vrchné dýchacie cesty, ako sa patrí. (Povedané súbežne s rečníkom.)
Figeľ, Ján, podpredseda NR SR (2014-05-28):
Na vystúpenie pána poslanca Novotného sú dve faktické poznámky. Nech sa páči, Richard Raši.
Nicholsonová Lucia, podpredsedníčka NR SR (2016-05-24):
Prosím, poslancov a poslankyne, aby sa prezentovali a hlasovali. (Hlasovanie.) Prítomných poslancov 132, za návrh 55, proti 42, zdržali sa 33, nehlasovali 2. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej prosím povereného člena výboru pre hospodárske záležitosti pána poslanca Rastislava Holúbeka aby uviedol hlasovanie o bode 48 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách, tlač 83. Nech sa páči pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov , tlač 83.)
R. Fico, predseda vlády SR: (2010-05-25):
Preto napriek tomu, že sme spolu vo vládnej koalícii, pani podpredsedníčka, ak dovolíte, budem presadzovať túto filozofiu vo vláde Slovenskej republiky, do poslednej minúty pred hlasovaním v Národnom zhromaždení Maďarskej republiky vyvíjať všetky diplomatické štandardné iniciatívy. Ak napriek tomuto všetkému bez akýchkoľvek konzultácií maďarský parlament rozhodne o prijatí tohto zákona, potom som za absolútne tvrdú reakciu so všetkými dôsledkami. A návrh zákona, ktorý je pripravený v tomto duchu, má všetky dôsledky. Komplet všetky dôsledky. Ale potom bude niesť zodpovednosť za veci, ktoré sa môžu udiať, predovšetkým maďarský parlament a maďarská strana. My sa do poslednej minúty musíme správať štandardne. Ďakujem veľmi pekne.